CELEX: C2006/131/36
Language: et
Date: 2006-06-03 00:00:00
Title: Kohtuasi C-491/04: Euroopa Kohtu (teine koda)  23. veebruari 2006.  aasta otsus (VAT and Duties Tribunal'i, Manchester eelotsusetaotlus) — Dollond & Aitchison Ltd  versus  Commissioners of Customs & Excise (Ühenduse tolliseadustik — Tolliväärtus — Imporditollimaks — Jersey äriühingu poolt kaupade tarnimine ja teenuste osutamine Ühendkuningriigis)

3.6.2006   
            
            
               ET
            
            
               Euroopa Liidu Teataja
            
            
               C 131/20
            
         Euroopa Kohtu (teine koda) 23. veebruari 2006. aasta otsus (VAT and Duties Tribunal'i, Manchester eelotsusetaotlus) — Dollond & Aitchison Ltd versus Commissioners of Customs & Excise
   (Kohtuasi C-491/04) (1)
   
   (Ühenduse tolliseadustik - Tolliväärtus - Imporditollimaks - Jersey äriühingu poolt kaupade tarnimine ja teenuste osutamine Ühendkuningriigis)
   (2006/C 131/36)
   Kohtumenetluse keel: inglise
   Eelotsusetaotluse esitanud kohus
   VAT and Duties Tribunal, Manchester
   Põhikohtuasja pooled
   
      Hageja: Dollond & Aitchison Ltd
   
      Kostja: Commissioners of Customs & Excise
   Kohtuasja ese
   Eelotsusetaotlus — VAT and Duties Tribunal, Manchester — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, 19.10.1992, lk 1), artiklite 29 ja 30 tõlgendamine — Imporditud kauba tolliväärtus — Kolmandal territooriumil (Jersey saar) asuva äriühingu poolt posti teel tarnitavad kontaktläätsed, mis kuuluvad liikmesriigis asuvale äriühingule, mis osutab kontaktläätsedega seoses kontrolli-, nõustamis- ja hooldusteenuseid.
   Resolutiivosa
   
               1.
            
            
               Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artiklit 29 tuleb tõlgendada nii, et põhikohtuasja asjaoludel selliste asjaomaste teenuste eest nagu kontaktläätsedega seoses tehtav nägemiskontroll, nõustamine ja nõudmisel järelkontroll ning selliste asjaomaste kaupade tarnimise eest nagu kontaktläätsed, kontaktläätsevedelikud ja kontaktläätsevutlarid kokku makstav tasu moodustab tolliseadustiku artikli 29 tähenduses “tehinguväärtuse” ja on seega maksustatav.
            
         
               2.
            
            
               25. veebruari 1999. aasta kohtuotsuses C-349/96: CPP esitatud põhimõtteid ei saa vahetult kasutada tolliseadustiku artikli 29 kohaldamisel arvestatavate tehingu osade kindlaks määramisel.
            
         
      (1)  ELT C 45, 19.2.2005.